Bradul imens, adus de Primăria Lugoj în centrul oraşului săptămâna trecută pentru a fi împodobit de sărbători, a fost confiscat de poliţişti. Aceştia au constatat că transportatorul nu avea la momentul respectiv avizul de însoţire a materialului lemnos, aşa cum prevede legea.

Problema este că bradul fusese deja instalat în piaţa publică, aşa că, decât să ajungă lemn de foc, Direcţia Silvică a decis să-l cedeze până la urmă, şi în acte, Primăriei.

Bradul a atras atenţia încă de săptămâna trecută, când a fost târât pe străzile din Lugoj. Oamenii legii au aplicat şi atunci sancţiuni transportatorului, pentru că a provocat avarii mai multor autoturisme în timpul deplasării şi pentru că şoferul camionului nu avea nici asigurare, nici ITP valabil.

Citiţi şi: